Държавен вестник, бр. 91, 2014 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  91
рари на лицата, участвали в процедурата по 
осиновяването, и разумни административни 
разходи на организацията;
3. лицата по чл. 4, ал. 1, т. 4 не могат да 
изискват и получават възнаграждение, несъраз­
мерно на оказаните услуги или на обичайното 
възнаграждение за същите услуги.
Раздел II
Прекратяване на дейността на акредитира­
ната организация
Чл. 23. (1) Дейността на акредитираната 
организация се прекратява:
1. с изтичане на срока, за който е издадено 
разрешението;
2. с изтичане на срока, за който е издадено 
разрешението по чл. 5, ал. 5, при условие че 
в 14-дневен срок не е представено ново;
3. по заявление на акредитираната орга­
низация;
4. с прекратяване на юридическото лице;
5. при заличаване на вписването по чл. 48, 
ал. 1 ЗЮЛНЦ;
6. с отнемане на разрешението от минис­
търа на правосъдието. 
(2) Министерството на правосъдието на 
всеки шест месеца извършва служебна справка 
за статуса на акредитираните организации в 
централния регистър по чл. 45 ЗЮЛНЦ във 
връзка с ал. 1, т. 4 и 5. 
(3) Министърът на правосъдието издава 
заповед за прекратяване на дейността в слу­
чаите по ал. 1, т. 1 – 5. Заповедта подлежи 
на оспорване по реда на Административно­
процесуалния кодекс пред Върховния адми­
нистративен съд. 
Чл. 24. (1) Акредитираната организация, 
чиято дейност е прекратена, е длъжна:
1. незабавно да преустанови приема на 
нови клиенти;
2. в 3-дневен срок от влизане в сила на 
заповедта за прекратяване на дейността или 
отнемане на разрешение да представи списък 
на всички свои клиенти и етапа на проце­
дурата им.
(2) При условие че организацията предста­
влява осиновяващи със започнала процедура 
по международно осиновяване на конкрет­
но дете, министърът на правосъдието със 
заповед определя реда за довършването є 
от същата организация, която с дължимата 
грижа предприема всички действия, посочени 
в заповедта, до окончателното приключване 
на процедурата. 
Чл. 25. (1) Министерството на правосъ­
дието уведомява съответния орган и/или 
акредитирана организация в държавата по 
обичайно местопребиваване на осиновя­
ващия за прекратяването на дейността на 
акредитираната организация по чл. 116 СК, 
предоставя информация за условията по раз­
решенията на всички други акредитирани от 
министъра на правосъдието организации за 
съответната държава и изисква в едномесе­
чен срок осиновяващият да сключи договор 
с нова организация. 
(2) При условие че за съответната държа­
ва няма друга организация по чл. 116 СК, 
получила разрешение за посредничество от 
министъра на правосъдието, Министерството 
на правосъдието уведомява съответния орган 
и/или акредитирана организация в държавата 
по обичайно местопребиваване на осиновява­
щия за това и за възможността процедурата 
да се развие чрез сътрудничество между 
централните органи по Хагската конвенция.
Г л а в а  ч е т в ъ р т а
КОНТРОЛ И ОТНЕМАНЕ НА РАЗРЕШЕНИЕ 
ЗА ПОСРЕДНИЧЕСТВО ПРИ МЕЖДУ­
НАРОДНО ОСИНОВЯВАНЕ
Раздел I
Контрол върху акредитираните организации
Чл. 26. Министърът на правосъдието 
осъществява контрола по чл. 112, ал. 2, т. 2 
СК чрез:
1. извършване на проверки на дейността 
на акредитираната организация;
2. даване на задължителни предписания 
за подобряване на дейността.
Чл. 27. (1) Проверките по чл. 26, т. 1 са 
планови или по повод сигнал за извършено 
нарушение. В рамките на срока на валидност 
на разрешението се извършва най-малко една 
планова проверка на акредитираната орга­
низация. Плановите проверки се провеждат 
съгласно план, който се утвърждава от минис­
търа на правосъдието ежегодно до 31 януари.
(2) Министърът на правосъдието или 
упълномощено от него лице издава заповед 
за извършване на проверка по ал. 1 и опреде­
ля времето, предмета и длъжностните лица, 
които да я извършат. Екземпляр от заповедта 
се връчва на присъстващите в офиса на ак­
редитираната организация лица за сведение.
(3) Лицата, които ръководят акредитираната 
организация или работят за нея, са длъжни 
да осигурят съдействие на проверяващите, 
включително достъп до ползваните поме­
щения и документацията на акредитираната 
организация. 
(4) За установените при проверката факти и 
обстоятелства се съставя протокол в 20-дневен 
срок от извършването. Протоколът се връчва 
на акредитираната организация, която в 7-дне­
вен срок може да изрази писмено становище. 
(5) Протоколът и становището на прове­
ряваната организация, ако е постъпило, се 
представят пред Съвета по международно 
осиновяване. При констатирани нарушения 
и/или неизпълнение на задължения от стра­
на на акредитираната организация съветът